
Në pajtim me dispozitat e Ligjit për Shërbimin Civil të Republikës së Kosovës, Ligji Nr. 03/ L -149, Rregullore   
Nr. 02/2010 për Procedurat e Rekrutimit në Shërbimin Civil të Republikës së Kosovës si dhe Rregullore Nr. 21/
2012 për Avancimin në Karrierë të Nëpunësve Civil,  Ministria e Tregtisë dhe Industrisë bën:
                                                      
                                              REKRUTIM I BRENDSHËM

                                                                                                                     
Institucioni:                                        Ministria e Tregtisë dhe Industrisë

                                                      Agjencia e Metrologjisë së Kosovës


Titulli i vendit të punës:                Udhëheqës i sektorit për metale të çmuara
Koeficienti / 8.5
Nr. i Referencës:  MTI/ 2
Numri i zyrtarëve që do të pranohen: 1
Vendi: Prishtinë                                                                                                                        Datë: 12.04.2018
____________________________________________________________________________________________
    Detyrat dhe përgjegjësitë:
· Menaxhon punën e përgjithshme të sektorit dhe ndihmon Drejtorin në caktimin e objektivave dhe zhvillimin e planit të punës për përmbushjen e këtyre objektivave; 
· Menaxhon stafin e sektorit, dhe në bashkëpunim me Drejtorin, organizon punën përmes ndarjes së detyrave tek të varurit, ofron udhëzime dhe monitoron punën e stafit për të ofruar produkte dhe shërbime cilësore; 
· Ndihmon Drejtorin në vlerësimin e proceseve dhe procedurave të brendshme dhe rekomandon ndryshime/përmirësime me qëllim të rritjes së efikasitetit dhe cilësisë së punës; 
· Menaxhon ofrimin e produkteve dhe shërbimeve, operojnë me pajisjet laboratorike, si dhe kryen detyra me të cilat sigurohet besueshmëria e shitjes së metaleve të çmueshme në Kosovë me cilësi të caktuar sipas ligjit dhe standardeve ndërkombëtare;
· Zhvillon dhe propozon politika në lidhje  fushën e metaleve të çmuara,  kontrollon  analizat kimike, kontrollimin dhe vulosjen e metaleve të çmuara;
· Koordinon me departamentin ligjor të institucionit rreth çështjeve ligjore të shfaqura në fushën  e metaleve të çmuara, kryen  ekspertizën e punimeve prej metaleve të çmuara, të parashtruara nga organet publike;
· Koordinon punën dhe bashkëpunon me menaxherët tjerë në institucion;
· Bën vlerësimin e rregullt të stafit nën mbikëqyrje të tij/saj dhe përkrahë zhvillimin e tyre përmes trajnimit për kryerje të detyrave të tyre në përputhje me standardet e kërkuara.




    Kualifikimet për këtë vend të punës:

· Diplomë Universitare: FSHMN-Kimi, teknologji.
· Minimum 4 vite përvojë pune profesionale;
· Njohuri dhe përvojë substanciale në kontrollin e cilësisë se punimeve të metaleve të çmuara.  
· Aftësi komunikuese, negociuese dhe bindëse në menaxhim; 
· Shkathtësi në caktim të objektivave , planifikim të punës dhe analizë ; 
· Shkathtësi në udhëheqje dhe organizim të ekipit, aftësi për të menaxhuar një ekip ose grup punues; 
· Shkathtësi kompjuterike të aplikacioneve të programeve (Word, Excel, Power Point, Access); 


Kushtet e pjesëmarrjes në rekrutim:

Të drejtë aplikimi kanë të gjithë nëpunësit e MTI-së, të cilët kanë zotësi të plotë për të vepruar, kanë shkollimin e lartë dhe kanë aftësinë profesionale për kryerjen e detyrave.

Kohëzgjatja e emërimit:

Nëpunësi i karrierës (përhershëm) Periudha provuese .Dymbëdhjetë (12) muaj.

Data e mbylljes së konkursit: 

19.04.2018

Paraqitja e kërkesave

[bookmark: _GoBack]Formularët për aplikim mund të merren në recepcion të MTI-së, ose të tërhiqen nga web faqja e MTI-së, ku është bërë edhe shpallja e konkursit , në adresën www.mti-ks.org dhe dorëzohen në Divizionin e Burimeve Njerëzore, çdo ditë pune nga ora 8:00 -16:00 deri më: 19.04.2018. Për informata më të hollësishme mund të kontaktoni në nr. tel. 038-200 36-578. 

“Shërbimi Civil i Republikës së Kosovës, ofron mundësi të barabarta të punësimit për të gjithë shtetasit e Kosovës dhe mirëpret aplikacionet nga të gjithë personat e gjinisë mashkullore dhe femërore nga të gjitha komunitetet në Kosovë”.  

“Komunitetet jo-shumicë dhe pjesëtarët e tyre kanë të drejtë për përfaqësim të drejtë dhe proporcionalë organet e shërbimit civil të administratës publike,qendrore dhe lokale,siç specifikohet në Nenin 11, paragrafi 3të Ligjit Nr..03/L-149 mbi shërbimin Civil të Republikës së Kosovës”

 Kërkesat e pakompletuara si dhe kërkesat e dërguara pas datës së fundit nuk do të pranohen.
Për shkak të numrit të madh të kërkesave të pranuara,vetëm kandidatët e përzgjedhur në listën e ngushtë do  të kontaktohen.

